नेशनल अवॉर्ड विनर राजकुमार रॉव के लिए ये साल बेहद लकी साबित होने वाला है। उनकी फिल्म न्यूटन शुक्रवार को ही रिलीज हुई है और शुक्रवार को ही ये फिल्म ऑस्कर के लिए नॉमिनेट हो गई। अमित मासुरकर की फिल्म न्यूटन नक्सल प्रभावित इलाके में सालों बाद इलेक्क्षन कराने जैसे विषय पर बनाई गई है। इस फिल्म में दर्शकों को राजकुमार राव के अलावा पंकज त्रिपाठी, संजय मिश्रा और अंजलि पाटिल भी नजर आएंगे।
खबरों से मिली जानकारी के अनुसार न्यूटन को फिल्म फेडरेशन ऑफ इंडिया की तरफ से ऑस्कर अवॉड्र्स में बेस्ट फॉरेन फिल्म के लिए भेजा जा रहा है। फेडरेशन ऑफ इंडिया की जूरी ने 26 भारतीय भाषाओं की फिल्मों में से राजकुमार राव की न्यूटन को चुना गया है। इस फिल्म को 4.5 तक की रेटिंग दी गई है। 'न्यूटन' के अलावा राजकुमार राव की 'अलीगढ़', 'ट्रैप्ड', 'बहन होगी तेरी' और 'बरेली की बर्फी' को भी काफी पसंद किया गया।
फिल्म को ऑस्कर में भेजने की खबर सुनकर सभी अभिनेताओं ने राजकुमार राव को बधाई दी हैं। बता दें कि फिल्म 22 सितंबर को देशभर में 350 स्क्रीन्स पर रिलीज हुई है।